b'\n_START_ARTICLE_\nTre hundre Tang-dikt\n_START_PARAGRAPH_\nDe tre hundre Tang-dikt (kinesisk: \xe5\x94\x90\xe8\xa9\xa9\xe4\xb8\x89\xe7\x99\xbe\xe9\xa6\x96, pinyin: T\xc3\xa1ngsh\xc4\xab s\xc4\x81nb\xc3\xa1i sh\xc7\x92u) er et standardutvalg av dikt fra Tangdynastiets tid, som ble kompilert i 1763/64 av Sun Zhu (1711\xe2\x80\x931778). Helt n\xc3\xb8yaktig dreier det seg om 310 dikt.\n_START_SECTION_\nHistorie\n_START_PARAGRAPH_\nSamlingen Samtlige Tangdikt (Quan Tangshi), som ble sammenstilt i 1705-1707 etter forordning fra Kangxi-keiseren, omfattet knapt 49.000 dikt, og denne samlingen ble upraktisk \xc3\xa5 forholde seg til. _NEWLINE_\xc3\x85 begrense seg til 300 dikt ble besluttet p\xc3\xa5 forbilde av den gammelkinesiske klassikeren Shijing, som omfattet 305 oder.\n_START_SECTION_\nInnhold\n_START_PARAGRAPH_\nSamlingen omfatter dikt fra 74 diktere. De hyppigst representerte er Du Fu, Li Bai og Wang Wei. Utvalgskriteriene har v\xc3\xa6rt omstridte; for eksempel er det ikke medtatt et eneste dikt av Li He. Men uansett har antologien hatt en meget stor innflytelse p\xc3\xa5 hvilke diktere fra Tang-tiden som er blitt fremtredende i senere tiders litter\xc3\xa6re hukommelse.'